IShID jangarilari rahbari Abu Bakr Al-Bag‘dodiyning jarohatlangani haqida navbatdagi xabarlar tarqaldi. Sputnik axborot agentligi xabariga ko‘ra, u Iroq Harbiy havo kuchlariga tegishli samolyot bergan zarba tufayli tan jarohatlari olib, shifoxonaga yotqizilgan. Bugun ertalab, Iroqda havo zarbalari tufayli IShID yetakchisi jarohatlangani ma’lum qilindi. Bu hujum oqibatida tashkilotning 3 nafar amaldori, al-Bag‘dodiyning o‘rinbosarlari ash-Shishaniy, as-Suriy va Abu Said al-Karbuliy halok bo‘lgan.